Детройт
Детройт - АКШнын түндүгүндөгү шаар. Мичиган штатында, Гурон жана Эри көлдөрүнүн аралыгында. Улуу Көлдөрдөгү порт. Калкы 858,8 миң (2007; шаар айланасы менен 4,6 млн, 1990). Автомобиль өнөр жайынын дүйнөдөгү ири борбору. Детройтто жана анын айланасында «Форд», «Крайслер», «Женерал моторс» автомобиль монополияларынын башкы өнөр жай ишканалары, башкармасы, илимий-изилдөө лаборатория иштейт. Кара металлургия, машина куруу, металл иштетүү, химия, аскер өнөр жай өнүккөн. Эки университет бар. Музейлери: Башкача айтканда институту, Г. Форддун жана Гринфилд-виллиж. Детройтту 1701-жылы француздар негиздеген.

Колдонулган адабияттар
 “Кыргызстан”. Улуттук энциклопедия: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967-14-046-1
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074-5

АКШ шаарлары‎